סטיבן פאדוק

סטיבן קרייג פאדוק (באנגלית: Stephen Craig Paddock,‏ 9 באפריל 1953 – 1 באוקטובר 2017) היה רוצח המונים אמריקאי אשר ביצע את הטבח בסטריפ של לאס וגאס, במהלכו ירה יותר מ-1,000 קליעים לעבר קהל הומה אדם שהשתתף בהופעה של זמר הקאנטרי ג'ייסון אלדין (אנ') מחלון הקומה ה-32 של מלון מפרץ מאנדליי המשקיף על האזור. אירוע הירי נמשך כעשר דקות, והוביל למותם של כ-60 בני אדם ולפציעתם של כ-867 נוספים, כאשר בסופו התאבד פאדוק באמצעות ירייה בראשו. התקרית נחשבת לטבח הקטלני ביותר שבוצע על ידי מפגע בודד בארצות הברית אי פעם. סטיבן קרייג פאדוק נולד ב-9 באפריל 1953 בקלינטון (אנ'), איווה, ארצות הברית, הבכור מבין ארבעת ילדיהם של שודד הבנקים המפורסם בנג'מין פאדוק (אנ') ואשתו דולורס הדסון. בשנותיו הראשונות החליפה משפחתו את מקום מגוריה מספר פעמים, והוא גדל בטוסון, אריזונה, ובשכונת סאן ואלי (אנ') שבלוס אנג'לס. אביו נעצר והורשע בגין שוד בנק שביצע ב-1960 כאשר היה פאדוק בן שבע בלבד, אולם הלה ברח מבית הסוהר כעבור תשע שנים, דבר שהוביל להכנסתו לרשימת עשרת הנמלטים המבוקשים ביותר של הבולשת הפדרלית. מספר עדויות תיארו את פאדוק הצעיר בתור ילד מאוד עצמאי. אחיו, אריק, סיפר כי מעולם לא התחבר לאמם, ומאחר שביקר את אביו בכלא רק לעיתים רחוקות וכמעט שלא שמע ממנו לאחר שנמלט, נאלץ לדאוג לעצמו וללמוד את דרכי החיים בגיל מוקדם. הוא למד בחטיבת אי. בירד ובבית הספר התיכוני סן ואלי (אנ'), וסיים את חוק לימודיו בבית הספר התיכוני המקצועי על שם ג'ון ה. פרנסיס (אנ') ב-1971. כעבור שש שנים, ב-1977, קיבל תואר ראשון למנהל עסקים מהאוניברסיטה המדינית של קליפורניה בנורת'רידג' (אנ'). לקראת סיום לימודיו החל לעבוד כשליח מכתבים ברשות שירות הדואר של ארצות הברית, בין השנים 1975–1978, ולאחר מכן כסוכן של שירות הכנסות הפנים, עד ל-1984. כעבור שנה החל לעבוד כמבקר חשבונות עבור הסוכנות לביקורת הגנת חוזים (אנ'), ולקראת סוף שנות ה-80 עבד כמבקר פנים בחברה שהתמזגה מאוחר יותר עם תאגיד לוקהיד מרטין. בשנים הבאות הקים חברת מקרקעין יחד עם אחיו, אריק, ועבר להתגורר בלוס אנג'לס רבתי. הוא החזיק בנכסים שונים בפנורמה סיטי (אנ'), קריטוס (אנ') וצפון הוליווד, בנוסף לשני בנייני דירות בהות'ורן (אנ'), כולם בקליפורניה. כמו כן החזיק במתחם דירות במסקיט, טקסס, אותו מכר ב-2012. קרוביו העידו כי הרוויח לפחות שני מיליון דולרים כאשר מכר את העסק, ותיעודים רשמיים קבעו כי בין השקעותיו הרווחיות ביותר היה מתחם דירות שרכש ב-2004 אשר הניב לו תשואה שנתית של יותר מחצי מיליון דולרים לפחות עד ל-2011, וכי הרוויח בין חמש לשש מיליון דולרים ממכירתו ב-2015. פאדוק היה מהמר כפייתי ולמרות שרווחיו המדויקים מפעילות זו אינם ידועים בוודאות, מספר עדויות הצביעו על תשואות מרשימות שהפיק בחלוף הזמן, כאשר לעיתים אף נראה משתתף במשחקים בעלי סף כניסה כספי גבוה מאוד. המשחק המועדף עליו היה וידאו פוקר (אנ') בו שיחק לעיתים תכופות במשך עשרים וחמש שנים. לרוב נהג לישון במשך שעות היום ולהמר במהלך הלילה, ונודע כי שנא להסתובב בחוץ כאשר השמש זרחה. הוא נישא והתגרש פעמיים בחייו, בין השנים 1977–1979 ו-1985–1990, כאשר שני הטקסים נערכו בלוס אנג'לס. בני משפחתו העידו כי שמר על יחסים טובים עם שתי גרושותיו. תחילה התגורר בטקסס ומאוחר יותר בקליפורניה, ובאחרית חייו עבר לחיות בקהילת גמלאים (אנ') במלבורן, פלורידה, בה שהה בין השנים 2013–2015. כעבור שנה עבר לקהילה אחרת במסקיט, נבדה, בה רכש בית מגורים חדש. הוא התגורר במקום יחד עם בת זוגו, מרילו דנלי, אותה הכיר מספר שנים קודם לכן ברינו. שכניו העידו עליו כאדם שקט אשר שמר על פרופיל נמוך. ב-2004 הוציא רישיון טיס, והחזיק באמתחתו שני מטוסים קטנים. במהלך שנת 2010 הגיש פאדוק בקשה להנפקת דרכון אמריקאי. לאחר קבלתו הפליג לעשרים מסעות שיט תענוגות וביקר בנמלים זרים רבים בספרד, איטליה, יוון, ירדן ואיחוד האמירויות הערביות. לתשעה מהמסעות הללו הצטרפה אליו דנלו, והשניים אף נסעו יחדיו לארץ מולדתה, הפיליפינים, ב-2013 וב-2014. בהמשך ביקר במספר מדינות במזרח התיכון. מכר אוסטרלי שפגש אותו הן בפיליפינים והן בארצות הברית תיאר אותו בתור טיפוס חכם ושיטתי. בכל שנותיו מעולם לא הסתבך עם החוק, למעט עבירת תנועה קלה שנעשתה בהיותו צעיר, ואותה הסדיר בבית המשפט. כמו כן תבע את הקזינו קוסמופוליטן לאס וגאס (אנ') בספטמבר 2012 לאחר שהחליק ונפל בשל עצם כלשהו שנח על רצפת אחת הקומות במקום, מה שהוביל לפציעתו, אולם תביעתו נדחתה באוקטובר 2014. דנלו העידה כי פאדוק לא נהג לשוחח אודות פוליטיקה וכי לא השתייך לארגונים פוליטיים כלשהם על אף שתמך בדונלד טראמפ. בחודשים האחרונים לחייו התלונן רבות כי לא חש בטוב ועל כך שפיתח רגישות כלפי ריחות של כימיקלים. כמו כן הבחינה בדעיכה מסוימת בחיבה שהפגין כלפיה ובאינטימיות ששררה ביניהם, דבר אותו ייחס הלה למצבו הבריאותי הרעוע. הבל פיו הדיף ריח של אלכוהול במהלך הבקרים, והוא נראה מדוכדך ועצוב. בנוסף נטל מספר מרשמים של תרופה נוגדת חרדה מסוג דיאזפאם לתקופה מסוימת ב-2013, ושוב ב-2016 וביוני 2017. מספר דיווחים הציעו כי איבד חלק גדול מהונו בהימורים מאז 2015, מה שהוביל להתפרצויות הדיכאון שחווה מעת לעת. פאדוק רכש כ-29 כלי נשק שונים בין השנים 1982–2016, בעיקר אקדחים ורובי שוטגאן, אולם בסוף אותה עת חלה עלייה ניכרת במספר הרכישות שביצע, עם יותר מ-55 רובים בין אוקטובר 2016 לספטמבר 2017. לבקשתו של פאדוק נסעה דנלו לפיליפינים כשבועיים לפני הטבח. הוא הפתיע אותה כאשר קנה לה כרטיס טיסה, ועם חזרתה לארץ מולדתה אף העביר לידיה כמאה אלף דולרים כדי שתוכל לרכוש בית חדש. בימים הבאים נצפה בלאס וגאס בחברתה של אישה נוספת אשר זוהתה כזונה. כיומיים לפני הטבח נסע למטווח לא רחוק מביתו. ערך מורחב – הטבח בסטריפ של לאס וגאס בשעה 22:05 בליל ה-1 באוקטובר 2017, התמקם פאדוק בחדר מספר 135 בקומה ה-32 של מלון מפרץ מנדליי וירה יותר מ-1,000 קליעים לעבר קהל הומה אדם שהשתתף בפסטיבל המוזיקלי הידוע בשם קציר כביש 91 (אנ') בסטריפ של לאס וגאס תוך כדי הופעתו של זמר הקאנטרי ג'ייסון אלדין (אנ'), עליו השקיף היטב מהנקודה הגבוהה בה נמצא. הירי נמשך בסך הכל כ-10 דקות, כאשר בראשיתו ירה קליעים בודדים ובהמשך עבר לפרצי יריות ארוכים יותר, ובמהלכו נרצחו כ-60 בני אדם ונפצעו כ-867 נוספים, באירוע שיצר הד לאומי אדיר שזעזע את ארצות הברית, וכן את שאר העולם, אשר כונה מאוחר יותר בשם הטבח בסטריפ של לאס וגאס. בתום הירי התאבד פאדוק לאחר שהכניס את הרובה לפיו וירה לעצמו בראש. החקירה העוקבת גילתה כי התקפתו של פאדוק תוכננה בקפידה. הוא הגיע לבית המלון כשישה ימים קודם לכן, ב-25 בספטמבר, כשברשותו עשרה שקים מלאים ומחשב נייד, וביצע רישום כניסה (צ'ק-אין) לחדר מספר 135 בקומה ה-32. כעבור ארבעה ימים, ב-29 בספטמבר, שילם גם עבור חדר מספר 134, סוויטה שהייתה צמודה לחדרו הראשון. שני החדרים השקיפו על האזור בו עתיד היה להתקיים הפסטיבל, והוא שהה בשניהם לסירוגין לאורך הימים הבאים. תכולת השקים שהביא עמו לבית המלון התבררה רק לאחר הטבח, כאשר כוחות הביטחון מצאו בחדרו ארסנל רחב של כלי נשק אשר כלל ארבעה עשר רובים מסוג AR-15 בעלי קליבר של 223 מ"מ, שמונה רובי AR-10 בעלי קליבר של 308 מ"מ, רובה בריחי בודד מסוג רוג'ר אמריקני (אנ') בעל קליבר של 308 מילימטר, ואקדח תופי בודד של חברת סמית' אנד וסון בעל קליבר של 38 מ"מ. כמו כן החזיק פאדוק ברשותו מלאי גדול של תחמושת שאוחסנה במחסניות בעלות קיבולת גבוהה (אנ'), אשר החזיקו עד ל-100 קליעים בכל מחסנית. חלק מהנשקים נמצאו כאשר הם נחים על דורגלים, לאחר שהותקנו עליהם כוונות טלסקופיות. על כל רובי ה-AR-15 התקין פאדוק אביזר בשם באמפ סטוק (אנ') המאפשר לירות בהם במהירות הקרובה לזו של נשק אוטומטי, כאשר הקלטות מתוך הפסטיבל, בהן ניתן לשמוע את קולות הירי, מלמדות כי השתמש באותו אביזר בכל כלי הנשק בהם ירה במהלך הטבח. קודם לטבח התקין פאדוק מספר מצלמות מחוץ לשני חדריו, וכן בשאר הקומה. זמן מה לאחר תחילת הטבח עזב את החלון ממנו ירה לעבר הקהל והתקדם לכיוון דלת היציאה, בטרם ירה שלושים וחמש קליעים דרכה, אשר פגעו ופצעו מאבטח לא חמוש בשם חסוס קמפוס. הלה ניסה להיכנס למסדרון הקומה מספר דקות קודם לכן, בשעה 21:59, כחלק מעבודתו הסדירה, אולם נאלץ לעזוב ולחזור שוב כאשר גילה שהדלת ננעלה בחוזקה בידי פאדוק. הכוח הראשון שהגיע לבית המלון הורכב משני שוטרים שעלו לקומה ה-32 בשעה 22:17, כשתי דקות לאחר תום הטבח. בין השעות 22:26 ל-22:30 שמונה שוטרים נוספים חברו אליהם והחלו לפנות את הסוויטות השכנות. בשעה 10:55 הגיע למקום כוח בן שמונה אנשים של יחידת SWAT, אשר נכנס לקומה דרך גרם המדרגות שהיה צמוד לחדרו של פאדוק. ברגע שלמדו כי כל שאר החדרים הסמוכים היו ריקים מאדם, בסביבות השעה 23:20, יותר משעה לאחר הגעת השוטרים הראשונים לזירה ותום הטבח, פיצצו הכוחות את דלת חדרו של פאדוק ופרצו פנימה, שם מצאו את גופתו וגילו כי התאבד באמצעות ירייה בראשו. ממצאי החקירה קבעו כי פאדוק פעל לבדו, על אף שמניעו נותר לא ידוע. מספר השערות הציעו כי גידול במוחו עשוי היה להוביל אותו לבצע את הטבח, וגופתו אף נשלחה לאוניברסיטת סטנפורד כדי לעבור בדיקה מעמיקה יותר, אך לא נמצאו בה כל סימנים חריגים. ארגון המדינה האסלאמית ניסה לקחת אחריות על הטבח וטען ששמו האמיתי של פאדוק היה אבו עבדול באר אל אמריקי, כי המיר את דתו לאסלאם כחצי שנה קודם לכן, וכי נשלח בידי מפעילו כדי לבצע מתקפת טרור על אדמת ארצות הברית, אולם אין בנמצא כל ראיות או עדויות כלשהן התומכות בטענות הללו, וגורמי החוק האמריקאים שללו אותן במהרה. מלבד זאת, פאדוק הגדיר את עצמו בתור אתאיסט, ומעת לעת נשמע אומר לבת זוגו הקתולית כי ”האלוהים שלך לא אוהב אותי”. פסיכולוגים שסקרו את המקרה הבחינו כי פאדוק היה אובססיבי כלפי ניקיון וייתכן כי סבל מהפרעה דו-קוטבית. הוא סירב לנטול תרופות נוגדות דיכאון, על אף שאלו הוצעו לו בידי רופאו, והסכים לקבל מעת לעת רק תרופות הרגעה נגד חרדותיו. רופא מסוים תיאר אותו כאדם משונה שהפגין רגש מועט, ומספר השוואות הועלו בין התנהגותו לבין מודלים אישיותיים של אלקסיתימיה, מצב ממנו ייתכן כי סבל ועשוי היה להוביל אותו להחלטתו לבצע את הטבח. סדרת הטלוויזיה שקרים, פשעים וסרטים הציגה את סיפורו של פאדוק והטבח שביצע בפרק השני של העונה השנייה, "אוקטובר אחד: טבח על הסטריפ". השיר חושך (אנ') של הראפר אמינם מהאלבום מוזיקה שאפשר להירצח על ידה מ-2020 מתאר את הלך מחשבותיו של פאדוק קודם לטבח, ובה בעת משמש כמטפורה עבור תחושות הלחץ שחווה אמינם לפני הופעותיו. סטיבן פאדוק, באתר "Find a Grave" (באנגלית) דוח מקדים של משטרת לאס וגאס אודות הטבח ההמוני שהתרחש ב-1 באוקטובר, פורסם במקור ב-18 בינואר 2018, אורכב מהמקור ב-20 בינואר 2018. (באנגלית) דוח החקירה של משטרת לאס וגאס אודות הטבח ההמוני שהתרחש ב-1 באוקטובר, פורסם במקור ב-3 באוגוסט 2018, אורכב מהמקור ב-17 ביוני 2023. (באנגלית) הוא אחראי למסע הרצח הקטלני בתולדות ארצות הברית, אך המניע שלו לעולם לא יתגלה, באתר וואלה, פורסם במקור ב-30 בינואר 2019, אורכב מהמקור ב-17 ביוני 2023. "תבדקו מתחת למיטה": רגעי הפריצה לחדר היורה מלאס וגאס, באתר ויינט, פורסם במקור ב-3 במאי 2018, אורכב מהמקור ב-17 ביוני 2023. מהחיים השלווים בנבאדה ועד רצח ההמונים בלאס וגאס, באתר ישראל היום, פורסם במקור ב-10 בפברואר 2017, אורכב מהמקור ב-17 ביוני 2023. הרוצח מלאס וגאס: בן 64. מרי-לו דנלי אינה חשודה, באתר חדשות 0404, פורסם במקור ב-10 בפברואר 2017, אורכב מהמקור ב-17 ביוני 2023. חמישים ושמונה בני אדם מתו באופן מידי בזירת הטבח או כעבור מספר שעות בבית החולים. אחת הניצולות מתה מסיבוכים רפואיים בעקבות פציעותיה ב-15 בנובמבר 2019, והפכה בכך לקורבן החמישים ותשע. ניצולה נוספת מתה מסיבוכים ב-26 במאי 2020 והפכה לקורבן השישים. מספר ההרוגים מצוין לעיתים כשישים ואחד מאחר שהמפגע, סטיבן פאדוק, התאבד בתום הטבח, אך מספר הקורבנות הרשמי שקטל הוא שישים. אישה מלאס וגאס הפכה לקורבן השישים של הטבח ההמוני שהתרחש ב-2017, לאס וגאס ריוויו ג'ורנל, ריו לאקנלייל, פורסם במקור ב-17 בספטמבר 2020, אורכב מהמקור ב-17 באוגוסט 2022. (באנגלית) התיעודים חושפים כי המפגע מלאס וגאס נולד בקלינטון, איווה, קוואד-סיטי טיימס (אנ'), פורסם במקור ב-6 באוקטובר 2017, אורכב מהמקור ב-6 באוקטובר 2017. (באנגלית) המפגע מלאס וגאס סטיבן פאדוק ביצע עסקאות הימורים גדולות, חברת השידור הלאומית, טום וינטר, טרייסי קונור, פיט ויליאמס, קלהן רוזנבלט, פורסם במקור ב-2 באוקטובר 2017, אורכב מהמקור ב-16 ביוני 2020. (באנגלית) אחיו של המפגע מלאס וגאס מספר כי הלה חי בטוסון בתור ילד צעיר, טוסון, קורט פרנדרגסט, פורסם במקור ב-2 באוקטובר 2017, אורכב מהמקור ב-17 ביוני 2023. (באנגלית) אביו של המפגע מלאס וגאס היה שודד בנקים שהופיע ברשימת הנמלטים מבוקשים ביותר של הבולשת הפדרלית, הגבעה, מלורי שלבורן, פורסם במקור ב-2 באוקטובר 2017, אורכב מהמקור ב-17 ביוני 2023. (באנגלית) אחיו של המפגע מלאס וגאס אומר כי משהו מאוד חריג התרחש עמו, רשת חדשות בכבלים, עמנואלה גרינברג, פורסם במקור ב-5 באוקטובר 2017, אורכב מהמקור ב-17 ביוני 2023. (באנגלית) המפגע החשוד מלאס וגאס הוא בוגר בית הספר התיכון סן ואלי, לוס אנג'לס דיילי ניוז, אליזבת צ'ו, פורסם במקור ב-2 באוקטובר 2017, אורכב מהמקור ב-17 ביוני 2023. (באנגלית) המפגע מלאס וגאס סטיבן פאדוק היה בוגר האוניברסיטה המדינית של קליפורניה בנורת'רידג', אורנג' קאונטי רג'יסטר, וס וודס, פורסם במקור ב-3 באוקטובר 2017, אורכב מהמקור ב-17 ביוני 2023. (באנגלית) תכנון קפדני מידי המפגע מלאס וגאס בטרם פתח באש, הניו יורק טיימס, אדם גולדמן, ג'ניפר מדינה, ריצ'רד פרז פינה, פורסם במקור ב-3 באוקטובר 2017, אורכב מהמקור ב-17 ביוני 2023. (באנגלית) מה אנו יודעים על המפגע מלאס וגאס סטיבן פאדוק, מגזין ניו יורק, ג'ן קירבי, מרגרט הרטמן, פורסם במקור ב-5 באוקטובר 2017, אורכב מהמקור ב-12 במרץ 2023. (באנגלית) התעלומה של סטיבן פאדוק – מהמר, משקיע בנדל"ן, רוצח המונים, לוס אנג'לס טיימס, ג'וזף סרנה, הארייט ראיין, רובן וייוס, פורסם במקור ב-2 באוקטובר 2017, אורכב מהמקור ב-3 באוקטובר 2017. (באנגלית) למפגע מלאס וגאס היו חיים פיננסיים לא רגילים בכלל, הנה מה שאנו יודעים, מאני, בראד טאטל, פורסם במקור ב-4 באוקטובר 2017, אורכב מהמקור ב-17 ביוני 2023. (באנגלית) המפגע מלאס וגאס השתמש במיליונים שהרוויח כדי לממן את ארסנל כלי הנשק והרגלי ההימורים שלו, ניוז אוסטרליה, ג'וזף אקס, ג'ונתן אלן, פורסם במקור ב-8 באוקטובר 2017, אורכב מהמקור ב-17 ביוני 2023. (באנגלית) המפגע מלאס וגאס הרוויח מיליונים מהימורים, ערוץ חדשות הצרכנים והעסקים, טאקר היגינס, פורסם במקור ב-6 באוקטובר 2017, אורכב מהמקור ב-7 באוקטובר 2017. (באנגלית) המשטרה בטוחה כי אף אדם אחר לא שהה בחדרו של המפגע מלאס וגאס קודם לטבח, חברת השידור הלאומית, טום וינטר, מיגל אלמגור, פיט ויליאמס, פיל מקאוזלנד, קייסי האנט, פורסם במקור ב-6 באוקטובר 2017, אורכב מהמקור ב-7 באוקטובר 2017. (באנגלית) בעולם המבודד של וידאו פוקר ידע סטיבן פאדוק כיצד לנצח עד שלבסוף הפסיד, לוס אנג'לס טיימס, דייוויד מונטרו, ריצ'רד וינטון, רובן וייוס, פורסם במקור ב-9 באוקטובר 2017, אורכב מהמקור ב-9 באוקטובר 2017. (באנגלית) בלעדי: הרוצח מלאס וגאס תיאר את הרגליו הייחודיים בעדות שמסר ב-2013, רשת חדשות בכבלים, סקוט גלובר, קיונג לאה, פורסם במקור ב-20 באוקטובר 2017, אורכב מהמקור ב-10 באוקטובר 2017. (באנגלית) סטיבן פאדוק: המפגע מלאס וגאס היה "מלך האגרסיביות הזעירה", מעיד אחיו, אינדפנדנט, אדם גלר, בריאן מלי, מייקל באלסמו, פורסם במקור ב-7 באוקטובר 2017, אורכב מהמקור ב-4 בדצמבר 2021. (באנגלית) מי הוא סטיבן פאדוק? אביו של המפגע מלאס וגאס היה שודד בנקים ופסיכופת ברשימת הנמלטים המבוקשים ביותר של הבולשת הפדרלית, נשיונל פוסט (אנ'), פורסם במקור ב-2 באוקטובר 2017, אורכב מהמקור ב-17 ביוני 2023. (באנגלית) שכניו לשעבר של המפגע מלאס וגאס במסקיט המומים לגלות כי התגורר בקרבתם, הסולט לייק טריביון (אנ'), כריסטופר סמארט, פורסם במקור ב-3 באוקטובר 2017, אורכב מהמקור ב-17 ביוני 2023. (באנגלית) המפגע מלאס וגאס היה בקשר זוגי עם חברתו אך ייתכן כי היו לו כמה סודות, רויטרס, אלכס דובוזינסקיס, ג'ונתן אלן, פורסם במקור ב-4 באוקטובר 2017, אורכב מהמקור ב-5 באוקטובר 2017. (באנגלית) המניע של סטיבן פאדוק אינו יודע: היה טייס בעברו, מהמר מקצועי, ושכן שקט, ניוזוויק, מלינה דלקיק, פורסם במקור ב-2 באוקטובר 2017, אורכב מהמקור ב-4 באוקטובר 2017. (באנגלית) הטבח בלאס וגאס: החשוד הציב מצלמות בתוך חדרו ומבחוץ לו, חברת השידור האמריקנית, אמילי שפירו, קרמה אלן, פורסם במקור ב-3 באוקטובר 2017, אורכב מהמקור ב-3 באוקטובר 2017. (באנגלית) המפגע מלאס וגאס יצא לעשרים מסעות של שיט תענוגות, חלקם בנמלים זרים, רשת חדשות בכבלים, סקוט גלובר, קיונג לאה, פורסם במקור ב-6 באוקטובר 2017, אורכב מהמקור ב-6 באוקטובר 2017. (באנגלית) המפגע מלאס וגאס ביקר בפיליפינים לפחות פעמיים, כוכב הפיליפינים (אנ'), פורסם במקור ב-4 באוקטובר 2017, אורכב מהמקור ב-4 באוקטובר 2017. (באנגלית) סטיבן פאדוק שהה לאחרונה בשיט במזרח התיכון, ניוז אוסטרליה, שרה בלייק, פורסם במקור ב-8 באוקטובר 2017, אורכב מהמקור ב-8 באוקטובר 2017. (באנגלית) המפגע מלאס וגאס תואר בתור מהמר חכם אשר הכיר היטב את זכויות נשיאת הנשק, הגרדיאן, ג'ושוע רוברטסון, דייוויד סמית', פורסם במקור ב-4 באוקטובר 2017, אורכב מהמקור ב-5 באוקטובר 2017. (באנגלית) המפגע מלאס וגאס הגיש תביעה משפטית נגד קזינו, הבי (אנ'), דניאל ס. לוין, פורסם במקור ב-2 באוקטובר 2017, אורכב מהמקור ב-3 באוקטובר 2017. (באנגלית) המפגע מלאס וגאס תמך בטראמפ ושמח מפעילותו כנשיא בשל מצבו הטוב של שוק ההון, ניוזוויק, כריסטל הייז, פורסם במקור ב-3 בנובמבר 2017, אורכב מהמקור ב-3 בנובמבר 2017. (באנגלית) המשטרה: על אף אלף קצות חוט, עדיין אין בנמצא מניע ברור לטבח ההמוני בלאס וגאס, חדשות אינדיאנה ערוץ ארבע (אנ'), פורסם במקור ב-6 באוקטובר 2017, אורכב מהמקור ב-17 ביוני 2023. (באנגלית) דעת המומחים היא שהסם שנרשם לפאדוק מרגיע חלק מהמשתמשים בו ומעורר פרובוקציות באחרים, לאס וגאס ריוויו ג'ורנל, פול הראסים, פורסם במקור ב-4 באוקטובר 2017, אורכב מהמקור ב-5 באוקטובר 2017. (באנגלית) הטבח בלאס וגאס: עורך דינה של מרילו דנלי טוען כי היא לא ידעה דבר אודות התוכניות למתקפה, גלובל ניוז (אנ'), בריאן מלי, מייקל בלסאמו, קן ריטר, פורסם במקור ב-4 באוקטובר 2017, אורכב מהמקור ב-17 ביוני 2023. (באנגלית) אשת המסתורין של סטיבן פאדוק זוהתה: האישה שנראתה בחברתו של המפגע מלאס וגאס היא זונה ולא שותפה לפשע, אינקוויסיטר (אנ'), נתן פרנסיס, פורסם במקור ב-7 באוקטובר 2017, אורכב מהמקור ב-17 ביוני 2023. (באנגלית) ייתכן כי סטיבן פאדוק ביקר במטווח לפני הטבח בלאס וגאס, אינדפנדנט, אמילי שוגרמן, פורסם במקור ב-8 באוקטובר 2017, אורכב מהמקור ב-17 ביוני 2023. (באנגלית) המשטרה: המפגע מלאס וגאס סטיבן פאדוק הוא "אדם מופרע ומסוכן" אשר צבר כלי נשק במשך עשורים, חברת השידור האמריקנית, פוורסם במקור ב-5 באוקטובר 2017, אורכב מהמקור ב-8 באוקטובר 2017. (באנגלית) כלי נשק רבים נמצאו בחדרו של המפגע מלאס וגאס, הניו יורק טיימס, גרי מולאני, ראסל גולדמן, פורסם במקור ב-2 באוקטובר 2017, אורכב מהמקור ב-2 באוקטובר 2017. (באנגלית) ציר הזמן של הטבח בלאס וגאס – עם הפרטים החשובים ביותר שהמשטרה לא חשפה בפעם הקודמת, לוס אנג'לס טיימס, פורסם במקור ב-9 באוקטובר 2017, אורכב מהמקור ב-10 באוקטובר 2017. (באנגלית) בחינת מוחו של המפגע מלאס וגאס רק מסבכת עוד יותר את התעלומה סביב הטבח, הניו יורק טיימס, שרי פינק, פורסם במקור ב-2 בפברואר 2018, אורכב מהמקור ב-19 בספטמבר 2018. (באנגלית) הטבח בלאס וגאס: המדינה האסלאמית מגיבה חזרה לבולשת הפדרלית ומזהה את המפגע בתור אבו עבדול באר קל אמריקי, אך אינה חושפת כל הוכחות לטענתה, אינדיה היום (אנ'), פורסם במקור ב-2 באוקטובר 2017, אורכב מהמקור ב-17 ביוני 2023. (באנגלית) תיעוד: המפגע מלאס וגאס היה גרמופוב וככל הנראה גם דו קוטבי, טיימס לידר, פורסם במקור ב-20 בינואר 2018, אורכב מהמקור ב-17 ביוני 2023. (באנגלית) אוקטובר אחד: טבח על הסטריפ, בסיס הנתונים האינטרנטי לסרטים, אורכב מהמקור ב-17 ביוני 2023. (באנגלית)